**Frans II av Frankrike**, fransk *François II de France*, (født 19. januar 1544, død 5. desember 1560) var konge av Frankrike (1559–1560) og kongegemal av Skottland (1558–1560). Han ble født i det kongelige slott ved Fontainebleau som sønn av Henrik II, konge av Frankrike (1519–1559) og Katarina av Medici (1519–1589). Han var sønnesønn av Frans I, konge av Frankrike, og Claude av Frankrike, og var bror av Karl IX, konge av Frankrike, og av Henrik III, også konge av Frankrike.

Kongegemal av Skottland
-----------------------

Frans (15 år) med sin hustru Maria Stuart (17 år) kort tid etter at Frans var blitt konge i 1559.
Våpenskjoldet til Frans som *dauphin* (tronarving) og kongegemal av skottene.
Ved dødsfallet av kong Jakob V av Skottland ble hans seks dager gamle datter Maria Stuart, og eneste barn som var født i ekteskap, kronet til Skottlands dronning ved Stirling Castle den 9. september 1543 da hun var ni måneder gammel. Ekteskapet mellom Maria Stuart, skottenes dronning, og Frans, *dauphin* (tronarving) av Frankrike, ble arrangert av kong Henrik II av Frankrike i 1548 da Frans var kun fire år gammel. Da ekteskapsavtalen hadde blitt formelt blitt bekreftet ble den seks år gamle Maria sendt til Frankrike for å vokse opp ved det franske hoff inntil hun var gammel nok til bli gift.

Til tross for det faktum at Maria Stuart var høy for sin alder og snakket fransk flytende og Frans var unormalt liten og stammet, skal kong Henrik II ha kommentert at «fra den aller første dagen de møttes har min sønn og hun gått meget godt sammen som om de hadde kjent hverandre i lang tid».

Den 24. april 1558 ble den 14 år gamle tronarving gift med skottens dronning i en forening som ville gi de framtidige kongene av Frankrike den skotske trone og derigjennom også et krav på den engelske trone ettersom kong Henrik VII av England var Marias oldefar. Imidlertid fikk Maria og Frans ikke noen barn sammen i løpet av deres kortvarige ekteskap. Grunnene kan være flere, blant annet deres unge alder, Frans’ sykdom eller hans ikke nedsunkne testikler.

Konge av Frankrike
------------------

Et år etter at Frans ble gift døde hans far Henrik II og Frans, fortsatt kun femten år gammel, ble kronet til konge av Frankrike ved Reims. Kongekronen var så tung at adelen måtte holde den på plass for ham. Hans mor, Katarina av Medici, ble utpekt som regent, men historikerne mener at det var Marias onkler François de Guise og Charles de Guise som i virkeligheten hadde denne reelle makten i Frankrike på denne tiden.

Frans II, som hele livet hadde vært et sykelig barn, døde den 5. desember 1560 i Orléans, Loiret, da han var seksten år gammel. En infeksjon i øret hadde forverret seg og førte til en byll (abscess) i hjernen. Han ble gravlagt i Klosterkirken Saint-Denis. Hans hustru, skottenes dronning, dro tilbake til sitt hjemland Skottland.

Frans ble etterfulgt av sin bror, Karl IX (1550–1574).

Referanser
----------

1. 1 2 3 4 5 6   Kindred Britain[Hentet fra Wikidata]
2. 1 2   Q24511908[Hentet fra Wikidata]
3. ↑  Rose, Hugh James; Henry John Rose & Thomas Wright: *A new general biographical dictionary*, Vol. 7, (London, 1857), side 436.
4. ↑  Guy, John: *My Heart is my Own*, London, Fourth Estate, 2004, ISBN 184115752X
5. ↑  Farquhar, Michael (2001): *A Treasure of Royal Scandals: The Shocking True Stories History's Wickedest, Weirdest, Most Wanton Kings, Queens, Tsars, Popes, and Emperors*, s. 81. Penguin Books, New York. ISBN 0739420259.
6. ↑  Guy, s.102.
7. ↑  Rose, side 436.

|  |
| --- |
| Frans II av Frankrike **Huset Valois****Født:** 19. januar 1444  **Død:** 5. desember 1560 |
| Titler som regent |
| Forgjenger :**Henrik II av Frankrike** | **Konge av Frankrike** | Etterfølger : **Karl IX** |
| '*Greve av Provence og Forcalquier**som Francis II'***10. juli 1559 – 5. desember 1560 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ICCU
 |